Live stream podcastu: Príbehy startupistov TUKE
2024-11-06 14:00 (Europe/Bratislava) | UVP TECHNICOM a online, Němcovej 5, Košice, Slovakia (Slovak Republic)
Pripravujeme jedinečné podujatie – Live stream podcastu Príbehy startupistov TUKE, ktoré sa bude konať v stredu, 6. novembra v Inovačnej zóne Univerzitného vedeckého parku Technicom na 1. poschodí. Toto nahrávanie je prístupné pre každého, kto sa chce dozvedieť viac o podpore pre začínajúcich podnikateľov, či už ide o študentov, zamestnancov TUKE, alebo širšiu verejnosť s nápadom na podnikanie, ktorého realizáciu chcú posunúť vpred.

Podcast organizuje online magazín&podcast grant UP v spolupráci s UVP Technicom, pričom v diskusii prispejú svojimi príbehmi a skúsenosťami štyria startupisti z TUKE Startup Centra a Inkubátora:

Lukáš Rezanina (Nordics.io)
Lucia Čabaníková (DormCom)
Samuel Tatliak (NightSun)
Jana Pirošková (RT Hub)

Účastníci sa dozvedia o možnostiach podpory, ktoré im TUKE ponúka v procese rozvoja podnikateľských myšlienok a budovania startupov prostredníctvom reálnych skúseností startupistov, ktorí si už touto cestou prešli alebo práve prechádzajú.

Podujatie je vhodné pre študentov, zamestnancov ale aj kohokoľvek, kto má chuť a ambície posunúť svoj podnikateľský nápad. Súčasťou podujatia bude aj možnosť klásť otázky.

Pre tých, ktorí sa nemôžu zúčastniť osobne, bude podcast streamovaný live na tomto YouTube odkaze.

Osobný vstup je voľný, registrácia nie je potrebná. Pre tých, ktorí prídu osobne, bude zabezpečené občerstvenie. Začíname v stredu, 6. novembra o 14:00 hod.
Upozornenie na začiatok streamovania si môžete nastaviť priamo na YouTube:

Podujatie je spoluorganizované Inovačným hubom Ulysseus a satelitným projektom CURATE, ktoré majú ambíciu skvalitniť a prepojiť business inkubátory v rámci inovačného ekosystému partnerských univerzít Ulysseus.

Príď na TECH DAY FUTURE TRENDS KONFERENCIU 2024 v Košiciach
2024-11-07 | Aula Maxima, Letná 9, Košice, Slovakia (Slovak Republic)
Podujatie Tech Day – Future Trends je prelomová technologická konferencia skúmajúca najnovšie trendy v oblasti AI, Metaverse a Quantum Computing.
Spájame vizionárskych lídrov, inovátorov, výskumníkov a technologických nadšencov, aby sme sa ponorili do najnovších pokrokov, ktoré nanovo definujú priemyselné odvetvia, ekonomiky a spoločnosti. Poďme spolu objaviť budúcnosť najatraktívnejších technológií! Event je skvelou príležitosťou pre študentov stredných a vysokých škôl IT odborov, ktorí sa môžu inšpirovať v ich ďalšom smerovaní.
Už 7.11.2024 AULA MAXIMA TUKE
REGISTRÁCIA

SCRUM pre startupy
2024-11-13 15:00 - 17:00 | UVP TECHNICOM, Boženy Němcovej 5, Košice, Slovakia (Slovak Republic)
Pridajte sa k nám na workshop SCRUM pre startupy, kde odhalíme, ako môže agilná metodológia SCRUM transformovať váš projektový manažment a zvýšiť efektivitu práce vo vašom tíme. Naučíte sa základné princípy SCRUM, uvidíte praktické ukážky a inšpirujete sa úspešnými startupmi, ktoré túto metodológiu úspešne aplikujú. Okrem toho preskúmate moderné cloudové nástroje, ktoré vám pomôžu maximalizovať vašu produktivitu.

Registrácia

Raňajky Ulysseus IH TUKE: Využitie databázy expertov pre efektívnu R&I spoluprácu
2024-11-19 09:00 - 10:00 | UVP TECHNICOM, Boženy Němcovej 5, Košice, Slovakia (Slovak Republic)
Ulysseus inovačný hub pri Technickej univerzite v Košiciach, ktorý sa venuje téme Digitálna transformácia priemyslu, pozýva výskumníkov, podnikateľov a ďalšie organizácie z regiónu na neformálne raňajky, tentokrát k téme využitia nástrojov podpory výskumnej a inovačnej (R&I) spolupráce v rámci Európske univerzity Ulysseus.
Podujatie s názvom Využitie databázy expertov pre efektívnu R&I spoluprácu sa uskutoční v utorok, 19. Novembra 2024 v Inovačnej zóne Univerzitného vedeckého parku Technicom (1. poschodie) od 9:00 hod. do 10:00 hod.
Cieľom podujatia je predstaviť nástroje podpory R&I spolupráce v rámci Európskej univerzity Ulysseus ako Databáza Ulysseus expertov, Výskumné skupiny, Seed Funding Call a sieťovacia platfroma Match4Coop.
Výsledkom má byť efektívnejšia spolupráca nielen výskumníkov Technickej univerzity v Košiciach s ďalšími Ulysseus partnermi ale aj zapojenie regionálneho ekosystému do R&I aktivít Ulysseus.

Registrácia
Prijmite naše pozvanie a zaregistrujte sa na tomto odkaze.
Podávaná bude káva a malé raňajkové občerstvenie a počet miest je limitovaný na 30 účastníkov z kapacitných a priestorových dôvodov.
Spoluorganizátormi podujatia sú Enterprise Europe Network a Európske centrum digitálnych inovácií EDIH CASSOVIUM.

Európska univerzita Ulysseus
Víziou Európskej univerzity Ulysseus je do roku 2030 vytvoriť excelentne uznávanú a medzinárodne atraktívnu európsku univerzitu otvorenú svetu, zameranú na ľudí a podporujúcu podnikavosť. Našou ambíciou je tak prispieť k formovaniu Európskeho priestoru vysokoškolského vzdelávania a výskumu, a tým aj k budúcnosti Európy.
Európska univerzita Ulysseus, jedna z 50 európskych univerzít vybraných Európskou komisiou za univerzity budúcnosti, otvára možnosti pre študentov, učiteľov a výskumníkov z partnerských univerzít pre ich vzdelávanie, vzájomné mobility a nové špičkové výskumné projekty. Európska univerzita Ulysseus vznikla v roku 2020 a jej členmi sú Univerzita v Seville (Španielsko, koordinátor aliancie), Univerzita v Janove (Taliansko), Univerzita Côte d’Azur (Nice, Francúzsko), Technická univerzita v Košiciach, univerzita MCI | The Entrepreneurial School® (Innsbruck, Rakúsko) a Univerzita aplikovaných vied Haaga-Helia (Helsinki, Fínsko), Univerzita v Münsteri (Nemecko) a Univerzita Čierna Hora (Podgorica, Čierna Hora).
Projekt je financovaný zo zdrojov Európskej únie a Ministerstva školstva, vedy, výskumu a mládeže SR.
Ďalšie informácie o Európskej univerzite Ulysseus nájdete na: www.ulysseus.eu

Ulysseus inovačný hub pri Technickej univerzite v Košiciach
Ulysseus prináša unikátny prístup k vytváraniu a rozvíjaniu inovačného ekosystému (Ulysseus kampus) podporujúceho otvorenú vedu, výskum a inovácie v koncepte univerzity otvorenej svetu. Súčasťou Ulysseus kampusu je sieť ôsmych inovačných hubov (Innovation Hubs, IH). IH sú tematicky orientované na osem špecifických a interdisciplinárnych výskumno-vývojových výziev, ktoré sú zároveň prioritnými oblasťami inovačných stratégií RIS3 miest a regiónov aliancie, súčasťou cieľov trvalo udržateľného rozvoja (SDG), Európskej zelenej dohody (European Green Deal) a klastrov programu Horizont Európa. Ulysseus IH pri Technickej univerzite v Košiciach (IH TUKE) je tematicky orientovaný na problematiku digitalizácie a digitálnej transformácie priemyslu. Je súčasťou UVP TECHNICOM, čo mu umožňuje plne sa integrovať do univerzitného inovačného ekosystému. IH TUKE otvára TUKE ekosystém do Ulysseus komunity – s komunitou prepája univerzitný potenciál (výskumníkov, pracoviská, infraštruktúru, digitálne inovačné huby a centrá excelencie), regionálnych partnerov (z verejného a súkromného sektora).
IH TUKE je plne integrovaný do ďalších iniciatív TUKE v oblasti podpory digitalizácie a digitálnej transformácie – napr. DIH TECHNICOM a EDIH CASSOVIUM.

Webinár: Využitie databázy Ulysseus expertov pre efektívnu R&I spoluprácu
2024-11-25 13:00 | Online
Po úspešnom zrealizovaní „raňajkového“ formátu a na základe záujmu zo strany pracovísk TUKE pripravuje Ulysseus inovačný hub pri Technickej univerzite v Košiciach ďalšie podujatie k téme využitia nástrojov podpory výskumnej a inovačnej (R&I) spolupráce pripravených Európskou univerzitou Ulysseus – tentokrát vo formáte webináru.

Webinár Využitie databázy Ulysseus expertov pre efektívnu R&I spoluprácu sa uskutoční v pondelok, 25. novembra 2024 od 13:00 hod. online, prostredníctvom Webex.
Cieľom podujatia je predstaviť nástroje podpory R&I spolupráce ponúkané Európskou univerzitou Ulysseus ako Databáza Ulysseus expertov, spoločné výskumné a inovačné skupiny, podporný mechanizmus Seed Funding Programme for Researchers či sieťovacia platfroma Match4Coop.
Podujatím chceme prispieť k efektívnejšej spolupráci nielen výskumníkov Technickej univerzity v Košiciach s ďalšími Ulysseus partnermi, ale aj k zapojeniu regionálneho ekosystému do R&I aktivít Európskej univerzity Ulysseus.

Registrácia
Podujatie bude trvať približne 30-40 minút, bude nahrávané a záznam bude neskôr zverejnený na stránke UVP TECHNICOM.
Pre účasť je potrebné sa registrovať na tomto odkaze.

Európska univerzita Ulysseus
Víziou Európskej univerzity Ulysseus je do roku 2030 vytvoriť excelentne uznávanú a medzinárodne atraktívnu európsku univerzitu otvorenú svetu, zameranú na ľudí a podporujúcu podnikavosť. Našou ambíciou je tak prispieť k formovaniu Európskeho priestoru vysokoškolského vzdelávania a výskumu, a tým aj k budúcnosti Európy.
Európska univerzita Ulysseus, jedna z 50 európskych univerzít vybraných Európskou komisiou za univerzity budúcnosti, otvára možnosti pre študentov, učiteľov a výskumníkov z partnerských univerzít pre ich vzdelávanie, vzájomné mobility a nové špičkové výskumné projekty. Európska univerzita Ulysseus vznikla v roku 2020 a jej členmi sú Univerzita v Seville (Španielsko, koordinátor aliancie), Univerzita v Janove (Taliansko), Univerzita Côte d’Azur (Nice, Francúzsko), Technická univerzita v Košiciach, univerzita MCI | The Entrepreneurial School® (Innsbruck, Rakúsko) a Univerzita aplikovaných vied Haaga-Helia (Helsinki, Fínsko), Univerzita v Münsteri (Nemecko) a Univerzita Čierna Hora (Podgorica, Čierna Hora).
Projekt je financovaný zo zdrojov Európskej únie a Ministerstva školstva, vedy, výskumu a mládeže SR.
Ďalšie informácie o Európskej univerzite Ulysseus nájdete na: www.ulysseus.eu

Ulysseus inovačný hub pri Technickej univerzite v Košiciach
Ulysseus prináša unikátny prístup k vytváraniu a rozvíjaniu inovačného ekosystému (Ulysseus kampus) podporujúceho otvorenú vedu, výskum a inovácie v koncepte univerzity otvorenej svetu. Súčasťou Ulysseus kampusu je sieť ôsmych inovačných hubov (Innovation Hubs, IH). IH sú tematicky orientované na osem špecifických a interdisciplinárnych výskumno-vývojových výziev, ktoré sú zároveň prioritnými oblasťami inovačných stratégií RIS3 miest a regiónov aliancie, súčasťou cieľov trvalo udržateľného rozvoja (SDG), Európskej zelenej dohody (European Green Deal) a klastrov programu Horizont Európa. Ulysseus IH pri Technickej univerzite v Košiciach (IH TUKE) je tematicky orientovaný na problematiku digitalizácie a digitálnej transformácie priemyslu. Je súčasťou UVP TECHNICOM, čo mu umožňuje plne sa integrovať do univerzitného inovačného ekosystému. IH TUKE otvára TUKE ekosystém do Ulysseus komunity – s komunitou prepája univerzitný potenciál (výskumníkov, pracoviská, infraštruktúru, digitálne inovačné huby a centrá excelencie), regionálnych partnerov (z verejného a súkromného sektora).
IH TUKE je plne integrovaný do ďalších iniciatív TUKE v oblasti podpory digitalizácie a digitálnej transformácie – napr. DIH TECHNICOM a EDIH CASSOVIUM.

ScratchatON 2024 v Košiciach
2024-11-30 09:00 - 13:00 | UVP TECHNICOM, Boženy Němcovej 5, Košice, Slovakia (Slovak Republic)
Pridaj sa k nám na ScratchatON 2024 v Košiciach, jedinečný workshop pre všetkých, ktorí chcú vyskúšať programovanie v jazyku Scratch. Či už si začiatočníčka alebo pokročilá, tento workshop je šitý na mieru pre teba! Príď 30. novembra 2024 od 9:00 do 13:00 do UVP TECHNICOM na Technickej univerzite v Košiciach a nauč sa, ako naprogramovať vlastnú hru alebo animáciu. Okrem programovania sa postaráme aj o zábavu a príjemnú atmosféru.

Pozývame aj rodičov! Počas spoločných raňajok si môžete vypočuť zaujímavú diskusiu o kariérnych príležitostiach pre dievčatá v dynamickom svete technológií.

Nevyžaduje sa žiadna predchádzajúca skúsenosť, všetko, čo potrebujete, je dobrá nálada a chuť naučiť sa niečo nové. Rozdelíme sa do tímov podľa úrovne zručností a na záver si všetci predvedieme, čo sme spolu vytvorili. Nezmeškaj túto príležitosť a príď si s nami užiť programovanie a tvorenie hier!

Podujatie realizuje AjTYvIT v spolupráci s UVP TECHNICOM. Viac na stránkach: https://ajtyvit.sk/podujatia/scratchaton-2024-v-kosiciach/

Mikulášska kvapka krvi
2024-12-03 07:30 - 11:00 | UVP TECHNICOM, Boženy Němcovej 5, Košice, Slovakia (Slovak Republic)

Súťaž startupov
2024-12-09 10:00 | UVP TECHNICOM, Boženy Němcovej 5, Košice, Slovakia (Slovak Republic)

Ulysseus Seed Fund Call for Teachers 2025 - POZVÁNKA NA INFORMAČNÝ SEMINÁR
2024-12-10 13:00 - 14:00 | Online
Máte záujem o medzinárodnú spoluprácu s učiteľom z inej partnerskej univerzity Ulysseus?
Chceli by ste podnietiť inovácie a pilotovať inovatívnu vzdelávaciu aktivitu?
Chceli by ste svojim študentom poskytnúť skutočne medzinárodný a obohacujúci zážitok bez toho, aby museli opustiť triedu?

Výzva
Európska univerzita Ulysseus prináša príležitosť zapojiť sa do druhej výzvy na financovanie počiatočnej fázy projektov inovatívnej a kolaboratívnej výučby Ulysseus Seed Fund Call for Teachers 2025.
Výzva podporuje rozvoj kvality vzdelávacieho procesu na partnerských univerzitách formou vytvárania inovatívnych a kolaboratívnych spôsobov výučby vo forme aplikácie výučbovej metodológie COIL. Výzva je aktuálne otvorená s termínom uzávierky 31. januára 2025 a podporené budú aktivity s realizáciou do marca 2026.
Táto príležitosť je určená pre vyučujúcich na TUKE a ďalších partnerských univerzitách aliancie Ulysseus, ktorí majú záujem inovovať a internacionalizovať výučbu svojich predmetov. Integrácia COIL elementu ponúka pedagógom príležitosť zvyšovať kvalitu a inkluzívnosť vyučovaných predmetov, pričom podporuje vytváranie zmysluplných vzdelávacích príležitostí pre študentov z rôznorodého kultúrneho prostredia.
Výzva zároveň prirodzene nadväzuje na ciele prebiehajúceho projektu TUKE s názvom INTEREST, ktorý je zameraný na posilnenie pripravenosti pedagógov našej univerzity na zvyšovanie miery internacionalizácie študentov počas ich štúdia na TUKE. Projekt zároveň podporuje vytvorenie interného systému služieb, ktorých cieľom je predchádzanie konfliktným situáciám vyplývajúcim z kultúrnych rozdielov.

Informačný seminár
Pre záujemcov o získanie finančnej podpory v rámci výzvy organizujeme online informačný seminár:

utorok, 10. december 2024 o 13:00 hod.
Seminár bude v slovenčine a v trvaní cca 1 hod.
Registrácia na tomto linku.
Linka na pripojenie bude poslaná registrovaným účastníkom.

Ďalšie informácie o výzve

eu/calls/seed-fund-call-for-teachers/ (oficiálna verzia výzvy)
https://erasmus.tuke.sk/ulysseus-grantove-vyzvy/ (slovenská informácia o výzve)

Kontakt
Ing. Natália Vašková, PhD.Ulysseus Mobility OfficerÚsek zahraničných vecí a mobilityRektorát TUKEulysseus.ucitelia@tuke.sk

Raňajky Ulysseus IH TUKE: Objav príležitosti Ulysseus - Cestovanie, startupy a štúdium v EÚ
2025-01-23 09:00 | UVP TECHNICOM, Boženy Němcovej 5, Košice, Slovakia (Slovak Republic)
Technická univerzita v Košiciach (TUKE) a Ulysseus inovačný hub srdečne pozývajú všetkých študentov TUKE na podujatie „Raňajky IH Ulysseus: Mobilitné príležitosti pre študentov“, ktoré sa uskutoční vo štvrtok, 23. januára 2025 o 9:00 hod. v Inovačnej zóne UVP TECHNICOM.

Čo vás čaká?
Podujatie prinesie užitočné informácie o možnostiach štúdia, stáží a startupových programov pre študentov všetkých stupňov štúdia. Na programe sú:

Predstavenie študentskej asociácie Ulysseus (UlySA) – Petra Kolembusová vám priblíži, ako sa môžete zapojiť do tejto medzinárodnej komunity a získať nové skúsenosti.
Startupové príležitosti a súťaž Top študentská práca – Henrieta Dunne z TUKE Startup Centra predstaví možnosti, ako zrealizovať svoje podnikateľské nápady, a podelí sa o tipy na úspešné zapojenie sa do súťaže.
Teaser CURATE Bootcampu – Henrieta Dunne predstaví informácie o aprílovom bootcampe zameranom na podnikavosť a inovácie, ktorý bude skvelou príležitosťou na rozvoj vašich zručností.
Program rovesníckeho poradenstva – Radka Čopková
Prezentácia mobilitných možností pre študentov – Natália Vašková vám predstaví možnosti, ako vycestovať za štúdiom či stážou v rámci aliancie Ulysseus.

Prečo prísť?
Raňajky IH Ulysseus sú ideálnym miestom, kde môžete spoznať nové príležitosti, nadviazať kontakty a získať užitočné rady pre svoj osobný a profesionálny rozvoj.
Cestovanie a štúdium v zahraničí nie sú len dobrodružstvom, ale aj príležitosťou spoznať nové kultúry, získať cenné skúsenosti a vytvoriť si kontakty na celý život.

Registrácia
Podujatie je bezplatné a stačí sa iba registrovať. Registračný formulár nájdete na tomto odkaze. Pre všetkých účastníkov bude pripravené malé občerstvenie.

Európska univerzita Ulysseus
Víziou Európskej univerzity Ulysseus je do roku 2030 vytvoriť excelentne uznávanú a medzinárodne atraktívnu európsku univerzitu otvorenú svetu, zameranú na ľudí a podporujúcu podnikavosť. Našou ambíciou je tak prispieť k formovaniu Európskeho priestoru vysokoškolského vzdelávania a výskumu, a tým aj k budúcnosti Európy.
Európska univerzita Ulysseus, jedna z 50 európskych univerzít vybraných Európskou komisiou za univerzity budúcnosti, otvára možnosti pre študentov, učiteľov a výskumníkov z partnerských univerzít pre ich vzdelávanie, vzájomné mobility a nové špičkové výskumné projekty. Európska univerzita Ulysseus vznikla v roku 2020 a jej členmi sú Univerzita v Seville (Španielsko, koordinátor aliancie), Univerzita v Janove (Taliansko), Univerzita Côte d’Azur (Nice, Francúzsko), Technická univerzita v Košiciach, univerzita MCI | The Entrepreneurial School® (Innsbruck, Rakúsko) a Univerzita aplikovaných vied Haaga-Helia (Helsinki, Fínsko), Univerzita v Münsteri (Nemecko) a Univerzita Čierna Hora (Podgorica, Čierna Hora).
Projekt je financovaný zo zdrojov Európskej únie a Ministerstva školstva, vedy, výskumu a mládeže SR.
Ďalšie informácie o Európskej univerzite Ulysseus nájdete na: www.ulysseus.eu
Ulysseus inovačný hub pri Technickej univerzite v Košiciach
Ulysseus prináša unikátny prístup k vytváraniu a rozvíjaniu inovačného ekosystému (Ulysseus kampus) podporujúceho otvorenú vedu, výskum a inovácie v koncepte univerzity otvorenej svetu. Súčasťou Ulysseus kampusu je sieť ôsmych inovačných hubov (Innovation Hubs, IH). IH sú tematicky orientované na osem špecifických a interdisciplinárnych výskumno-vývojových výziev, ktoré sú zároveň prioritnými oblasťami inovačných stratégií RIS3 miest a regiónov aliancie, súčasťou cieľov trvalo udržateľného rozvoja (SDG), Európskej zelenej dohody (European Green Deal) a klastrov programu Horizont Európa. Ulysseus IH pri Technickej univerzite v Košiciach (IH TUKE) je tematicky orientovaný na problematiku digitalizácie a digitálnej transformácie priemyslu. Je súčasťou UVP TECHNICOM, čo mu umožňuje plne sa integrovať do univerzitného inovačného ekosystému. IH TUKE otvára TUKE ekosystém do Ulysseus komunity – s komunitou prepája univerzitný potenciál (výskumníkov, pracoviská, infraštruktúru, digitálne inovačné huby a centrá excelencie), regionálnych partnerov (z verejného a súkromného sektora).
IH TUKE je plne integrovaný do ďalších iniciatív TUKE v oblasti podpory digitalizácie a digitálnej transformácie – napr. DIH TECHNICOM a EDIH CASSOVIUM.

19. Akceleračný program: Kick-off
2025-01-29 14:00 - 16:00 | UVP TECHNICOM, Boženy Němcovej 5, Košice, Slovakia (Slovak Republic)
Štartujeme 19. kolo akceleračného programu!
Kick-off stretnutie otvorí novú kapitolu startupom, ktoré boli vybrané do 19. kola akceleračného programu Startup Centra TUKE! Na stretnutí stratupom predstavíme, čo ich čaká v najbližších 6 mesiacoch intenzívneho rozvoja.
Nebudú chýbať ani naši skvelí mentori, ktorí počas tohto obdobia budú startupy podporovať a pomáhať im rásť. Kick-off je ideálnou príležitosťou zoznámiť sa s nimi, nadviazať prvé kontakty a položiť základy skvelej spolupráce.
Tešíme sa na vás!

Registrácia

Business Model Canvas
2025-02-05 14:00 - 17:00 | UVP TECHNICOM, Boženy Němcovej 5, Košice, Slovakia (Slovak Republic)
Bootcamp sa venuje téme Biznis Model Canvas, kde sa účastníci zoznamujú so základnými princípmi jeho tvorby. Pod vedením Juraja Karlika pracujú startupisti na návrhoch vlastných biznis modelov, pričom dôraz sa kladie na to, aby boli jednoduché, relevantné a intuitívne zrozumiteľné.

Registrácia

Value Proposition Canvas
2025-02-12 14:00 - 17:00 | UVP TECHNICOM, Boženy Němcovej 5, Košice, Slovakia (Slovak Republic)
Bootcamp sa zameriava na kľúčovú tému Customer Value Proposition, ktorá je základom úspechu v podnikaní. Pod vedením Juraja Karlika startupisti identifikujú a rozvíjajú hodnotu, ktorú ich produkty alebo služby prinášajú zákazníkom. Dôraz sa kladie na praktické cvičenia a pochopenie zákazníckych potrieb, aby startupy mohli vytvárať relevantné a hodnotné ponuky.

Registrácia

Digitálny marketing a sociálne siete
2025-02-26 14:00 - 17:00 | UVP TECHNICOM, Boženy Němcovej 5, Košice, Slovakia (Slovak Republic)
Bootcamp sa venuje digitálnemu marketingu a sociálnym sieťam pod vedením lektoriek z marketingovej agentúry Promiseo. Účastníci sa zoznamujú s frameworkom See-Think-Do-Care a jeho aplikáciou v marketingových stratégiách. Startupisti spoznávajú špecifiká jednotlivých sociálnych sietí, učia sa prispôsobiť obsah a kanály cieľovým skupinám a objavujú najnovšie trendy v digitálnom marketingu. Praktické ukážky a nástroje im pomáhajú rozvíjať efektívne marketingové stratégie.

Registrácia

Zdroje financií
2025-03-05 14:00 - 17:00 | UVP TECHNICOM, Boženy Němcovej 5, Košice, Slovakia (Slovak Republic)
Bootcamp sa zameriava na prehľad zdrojov financovania startupov, ako sú bootstrapping, crowdfunding, angel investori a venture kapitál. V druhej časti sa účastníci učia, ako pripraviť svoj startup na získanie financií od investorov, vrátane praktických tipov, čo robiť a čomu sa vyhnúť.

Registrácia

Ochrana vynálezov a počítačových programov v podnikaní
2025-03-12 14:00 - 17:00 | UVP TECHNICOM, Boženy Němcovej 5, Košice, Slovakia (Slovak Republic)
Webinár sa zameria na ochranu vynálezov a technických riešení v podnikaní. Účastníci sa oboznámia s rôznymi formami ochrany duševného vlastníctva, vrátane patentov, úžitkových vzorov a ochrany utajením. Preberieme aj ochranu počítačových programov a autorské práva k zdrojovému kódu. Cieľom je porozumieť prepojeniu vynálezov s podnikaním, rozpoznať vhodné spôsoby ochrany a získať praktické informácie o patentovaní a licencovaní. Po webinári bude nasledovať networking StartupConnect.

Registrácia

Predajné stratégie
2025-03-19 14:00 - 17:00 | UVP TECHNICOM, Boženy Němcovej 5, Košice, Slovakia (Slovak Republic)
Na bootcampe sa startupisti naučia ako efektívne riadiť obchodný proces a zvládnuť predaj. Získajú kľúčové obchodné zručnosti, ako aktívne načúvanie, vyjednávanie a uzatváranie obchodov. Naučia sa využívať psychológiu predaja, vrátane efektu kotvenia, rámovania a emocionálneho spojenia. Rozvinú si správny mindset pre zvládanie obchodných výziev a získajú praktické poznatky, ktoré ich pripravia na úspešnú kariéru.

Registrácia

Interný ESG špecialista - praktický seminár
2025-03-20 10:00 - 13:00
ESG je v súčasnosti jedným z kľúčových faktorov úspechu firiem, ich konkurencieschopnosti či udržania si pozície na trhu. V dodávateľsko-odberateľských vzťahoch sa čoraz viac vyžaduje dodržiavanie princípov udržateľnosti.
UVP TECHNICOM – Enterprise Europe Network vás pozýva na praktický seminár Interný ESG špecialista, ktorý sa uskutoční 20. marca 2025 v čase 10:00-13:00hod. Účasť je osobná, počet účastníkov limitovaný.
Účastníci majú možnosť získať Certifikát “Interný ESG špecialista” od spoločnosti NORTHON.

Program seminára

9:45-10:00

Registrácia účastníkov

10:00-10:10
Otvorenie
Predstavenie Enterprise Europe Network

10:10-13:00
Interný ESG špecialista

Príprava a realizácia interného auditu (GAP analýzy)

Príprava základnej dokumentácie ESG

Zapojenie dodávateľského reťazca a dvojitá materialita

Zavedenie interného reportingu ESG faktorov

Termín a miesto konania
20.03.2025 v čase 10:00-13:00hod, Univerzitný vedecký park TECHNICOM, Technická univerzita v Košiciach, Němcovej 5, 042 00 Košice.

Cieľ školenia
Cieľom seminára je pomôcť podnikom zaviesť ESG samostatne a bez zbytočných nákladov. Zúčastnení na základe odborných rád a príkladov z praxe zistia, na čo sa zamerať a čomu neklásť vysokú pozornosť. Absolvovaním školenia budú vedieť spĺňať ESG požiadavky, ktorým mnohí už aktuálne čelia. Počas seminára získajú praktické nástroje a informácie potrebné na to, aby mohli zaviesť ESG princípy do svojho podnikania.

Cieľová skupina
Seminár je určený zástupcom malých a stredných podnikov (majitelia a riaditelia firiem, obchodníci a nákupcovia, manažéri a vedúci tímov).

O lektorovi
JUDr. Ing. Vladimír HRIVNÁK, LL.M. – dlhoročný HR riaditeľ s dosahom na BOZP, Environment a udržateľnosť, korporátny právnik; Aktuálne Senior poradca pre ľudské zdroje a udržateľné podnikanie v poradenskej firme NORTHON; Interný audítor pre ISO 9001, 14001, 27001, 45001.

Prihláška
Prihlásiť sa je možné vyplnením on-line prihlášky do 17.3.2025. Seminár sa koná v rámci aktivít siete Enterprise Europe Network a je pre podnikateľské subjekty, ktoré majú ambíciu medzinárodne rásť ZDARMA.

Kontakt
een@uvptechnicom.sk, Tel. číslo: +421 55 602 3661

Univerzitná kvapka krvi
2025-03-25 07:30 | UVP TECHNICOM, Boženy Němcovej 5, Košice, Slovakia (Slovak Republic)
15 minút a zachrániš život



Prečo mám darovať krv?

INFORMÁCIA PRE DARCU – MUŽA:Podľa platných doporučení a predpisov môže muž darovať krv maximálne 4-krát do roka, teda každé 3 mesiace v pravidelných intervaloch. Odber môže byť urobený aj po 2 mesiacoch v prípade, ak má darca dobré krvné výsledky. Nesmie sa však prekročiť stanovený počet odberov v priebehu roka.
INFORMÁCIA PRE DARCU – ŽENU:Žena môže ísť darovať aj po 3 mesiacoch, ak má dobré výsledky krvného obrazu. Do roka však max. 3-krát. Vyplýva to zo zákona a je to ochrana darkyne krvi, aby nebolo ohrozené jej zdravie.

Predajné stratégie
2025-03-26 14:00 - 17:00
Dátum konania: 26. marca 2025, 14:00-17:00hod.
Miesto konania: UVP TECHNICOM Boženy Němcovej 5, Košice

Bootcamp je určený startupistom, ktorí majú príležitosť naučiť sa ako efektívne riadiť obchodný proces a zvládnuť predaj. Svojou účasťou získajú kľúčové obchodné zručnosti, akými sú aktívne načúvanie, vyjednávanie a uzatváranie obchodov. Naučia sa využívať psychológiu predaja, vrátane efektu kotvenia, rámovania a emocionálneho spojenia. Rozvinú si správny mindset pre zvládanie obchodných výziev a získajú praktické poznatky, ktoré ich pripravia na úspešnú kariéru.

V prípade záujmu zaregistrujte sa na podujatie TU.
Pre viac informácií nás kontaktujte na een@uvptechnicom.sk

Komunikácia a prezentačné zručnosti
2025-04-01 14:00 - 17:00 | UVP TECHNICOM, Boženy Němcovej 5, Košice, Slovakia (Slovak Republic)
Efektívna, jasná a stručná komunikácia s partnermi, zákazníkmi či investormi je kľúčová pre úspech každého startupu. V rámci tohto bootcampu Vám ukážeme ako predstaviť seba a Váš startup pôsobivým spôsobom, a ako získať zdravé sebavedomie a zručnosti pri prezentovaní pred publikom. Dostanete praktické tipy, názorné ukážky a možnosť otestovať vlastné prezentačné a komunikačné schopnosti pred Vašimi rovesníkmi.

Registrácia

Raňajky Ulysseus IH TUKE: Otvorenie Seed Fund Call pre výskumníkov
2025-04-02 09:00 | UVP TECHNICOM, Boženy Němcovej 5, Košice, Slovakia (Slovak Republic)
„Nahrávka z webináru k podmienkam výzva ako aj prezentáciu je možné nájsť na tejto stránke.“
Technická univerzita v Košiciach (TUKE) a Ulysseus inovačný hub (IH) srdečne pozývajú všetkých výskumníkov a externých spolupracovníkov na podujatie „Raňajky IH Ulysseus: Otvorenie Seed Fund Call“, ktoré sa uskutoční v utorok, 2. apríla 2025 o 9:00 hod. v Inovačnej zóne UVP TECHNICOM.
Od 1. apríla 2025 budú mať aktéri celého ekosystému Ulysseus vrátane partnerských univerzít a ich asociovaných partnerov možnosť zapojiť sa do výzvy na financovanie výskumno-inovačnej spolupráce. Financovanie do 3-tisíc eur na osobu bude poskytovať tzv. Seed Fund Call pre výskumníkov, ktorý je kaskádovým financovaním projektu Európska univerzita Ulysseus.
Účastník na podujatí získa prehľad o podmienkach zapojenia sa do výzvy, informácie o spôsoboch využitia grantu a podmienkach oprávnenosti pre získanie financovania.
Výzvy Seed Fund Call pre výskumníkov vznikla ako podporná schéma na podnietenie R&I spolupráce medzi jednotlivými expertmi na ôsmych partnerských univerzitách Ulysseus. Okrem toho počíta aj so zapojením asociovaných partnerov týchto univerzít ako aj externých organizácií z ich regiónov.
Výzvu a jej podmienky je možné nájsť na webovej stránke Ulysseus.

Registrácia
Podujatie je bezplatné a stačí sa iba registrovať. Registračný formulár nájdete na tomto odkaze. Pre všetkých účastníkov bude pripravené malé občerstvenie.

Webinár
V prípade, že v danom čase sa nemôžete podujatia zúčastniť, môžete sa zaregistrovať na centrálny online webinár Ulysseus o podmienkach Seed Fund Call pre výskumníkov, ktorý sa bude konať nasledujúci deň, vo štvrtok, 3. apríla. Bude prebiehať v angličtine a je určené všetkým účastníkom Európskej univerzity Ulysseus, nie len Technickej univerzite v Košiciach.

Európska univerzita Ulysseus
Víziou Európskej univerzity Ulysseus je do roku 2030 vytvoriť excelentne uznávanú a medzinárodne atraktívnu európsku univerzitu otvorenú svetu, zameranú na ľudí a podporujúcu podnikavosť. Našou ambíciou je tak prispieť k formovaniu Európskeho priestoru vysokoškolského vzdelávania a výskumu, a tým aj k budúcnosti Európy.
Európska univerzita Ulysseus, jedna z 50 európskych univerzít vybraných Európskou komisiou za univerzity budúcnosti, otvára možnosti pre študentov, učiteľov a výskumníkov z partnerských univerzít pre ich vzdelávanie, vzájomné mobility a nové špičkové výskumné projekty. Európska univerzita Ulysseus vznikla v roku 2020 a jej členmi sú Univerzita v Seville (Španielsko, koordinátor aliancie), Univerzita v Janove (Taliansko), Univerzita Côte d’Azur (Nice, Francúzsko), Technická univerzita v Košiciach, univerzita MCI | The Entrepreneurial School® (Innsbruck, Rakúsko) a Univerzita aplikovaných vied Haaga-Helia (Helsinki, Fínsko), Univerzita v Münsteri (Nemecko) a Univerzita Čierna Hora (Podgorica, Čierna Hora).
Projekt je financovaný zo zdrojov Európskej únie a Ministerstva školstva, vedy, výskumu a mládeže SR.
Ďalšie informácie o Európskej univerzite Ulysseus nájdete na: www.ulysseus.eu
Ulysseus inovačný hub pri Technickej univerzite v Košiciach
Ulysseus prináša unikátny prístup k vytváraniu a rozvíjaniu inovačného ekosystému (Ulysseus kampus) podporujúceho otvorenú vedu, výskum a inovácie v koncepte univerzity otvorenej svetu. Súčasťou Ulysseus kampusu je sieť ôsmych inovačných hubov (Innovation Hubs, IH). IH sú tematicky orientované na osem špecifických a interdisciplinárnych výskumno-vývojových výziev, ktoré sú zároveň prioritnými oblasťami inovačných stratégií RIS3 miest a regiónov aliancie, súčasťou cieľov trvalo udržateľného rozvoja (SDG), Európskej zelenej dohody (European Green Deal) a klastrov programu Horizont Európa. Ulysseus IH pri Technickej univerzite v Košiciach (IH TUKE) je tematicky orientovaný na problematiku digitalizácie a digitálnej transformácie priemyslu. Je súčasťou UVP TECHNICOM, čo mu umožňuje plne sa integrovať do univerzitného inovačného ekosystému. IH TUKE otvára TUKE ekosystém do Ulysseus komunity – s komunitou prepája univerzitný potenciál (výskumníkov, pracoviská, infraštruktúru, digitálne inovačné huby a centrá excelencie), regionálnych partnerov (z verejného a súkromného sektora).
IH TUKE je plne integrovaný do ďalších iniciatív TUKE v oblasti podpory digitalizácie a digitálnej transformácie – napr. DIH TECHNICOM a EDIH CASSOVIUM.

CURATE Bootcamp I
2025-04-07 08:00 - 2025-04-08 17:00 | UVP TECHNICOM a online, Němcovej 5, Košice, Slovakia (Slovak Republic)
Inkubačný program CURATE – účastníci z 5 krajín sa stretnú na bootcampe v Košiciach!
AGENDA BOOTCAMPU
Inkubačný program CURATE ponúka študentom možnosť rozvíjať podnikateľské zručnosti a zároveň objavovať praktické využitie umelej inteligencie v podnikaní. Do programu sa mohli zapojiť študenti z 5 partnerských univerzít:

Haaga-Helia University of Applied Sciences, Fínsko​
MCI | The Entrepreneurial School, Rakúsko​
University of Münster, Nemecko​
Université Côte d’Azur, Francúzsko​
Technická univerzita v Košiciach, Slovensko

Z každej univerzity boli následne vybraní študenti, ktorí získali možnosť absolvovať celý program. Program im umožní zapojiť sa do riešenia skutočných firemných výziev, získať skúsenosti z medzinárodnej spolupráce a rozvíjať zručnosti, ktoré sú čoraz žiadanejšie na trhu práce – najmä v oblasti umelej inteligencie, inovácií a podnikania.
Online kick-off stretnutie už úspešne prebehlo a poskytlo účastníkom úvodný prehľad o priebehu programu a výzvach, ktorým sa budú venovať. Najbližšie sa účastníci stretnú osobne na dvojdňovom bootcampe v Košiciach. Ten predstavuje štart intenzívnej fázy programu, kde budú účastníci programu oboznámení metódou design thinking- u, a na základe získaných poznatkov rozpracovávať svoje nápady, zdieľať prvotné koncepty riešení a rozvíjať tímovú spoluprácu v dynamickom prostredí.
Inkubačný program CURATE potrvá do jesene 2025 a prebehne v hybridnom formáte – kombináciou online aktivít a prezenčných stretnutí na Slovensku a v Nemecku. Účastníci tak budú môcť získavať nielen nové vedomosti, ale aj budovať sieť kontaktov v rámci medzinárodného inovačného ekosystému.
Držíme všetkým zapojeným študentom palce a veríme, že práca na reálnych výzvach im prinesie cenné skúsenosti a kariérny náskok!

Na čo nesmiete zabudnúť pri budovaní svojej značky?
2025-04-09 14:00 - 15:30 | Online
Webinár sa zameriava na kľúčové aspekty budovania silnej a rozpoznateľnej značky. Účastníci sa dozvedajú o ochrane grafických prvkov corporate identity, tvorbe a ochrane loga, význame dizajnu výrobkov a obalov, ako aj o stratégii ochrany značky na národnej a medzinárodnej úrovni.

Registrácia

Budovanie startupového tímu
2025-04-15 14:00 - 17:00 | UVP TECHNICOM, Boženy Němcovej 5, Košice, Slovakia (Slovak Republic)
Tento bootcamp sa zameriava na dôležitosť správneho nastavenia vzťahov medzi zakladateľmi startupov a podnikateľských projektov. Prejdeme cez kľúčové oblasti vrátane definovania rolí a zodpovedností, budovania transparentnej komunikácie, riešenia konfliktov a nastavovania očakávaní. Účastníci si osvoja techniky pre udržanie harmónie v tíme, lepšiu spoluprácu a zvládanie náročných situácií, aby mohli úspešne rozvíjať svoj projekt.

Registrácia

Dry run & StartupConnect
2025-04-23 14:00 - 17:00 | UVP TECHNICOM, Boženy Němcovej 5, Košice, Slovakia (Slovak Republic)
StartupConnect je networkingové stretnutie, kde startupy budujú synergické vzťahy a zdieľajú svoje skúsenosti. Startupy si vyskúšajú prezentáciu svojho pokroku, ktorá ich pripraví na vystúpenie pred väčším publikom na Startup Spotlight o týždeň. Okrem toho sa môžu tešiť na inšpiratívnu prednášku pána Banika z firmy Banik&Syn, ktorý im prezradí ako nevšedne vedie svoju firmu a aké lekcie sa naučil na svojej podnikateľskej ceste.

Registrácia

Webinár: Women in Tech – Leading the Digital Transformation
2025-04-24 10:30 - 12:30 | Online
📅 Dátum konania: 24. apríl 2025, 10:30 – 12:30📍 Miesto: Online (registrácia je bezplatná)🔗 Zaregistrovať sa môžete tu
Európska univerzita Ulysseus pozýva na podujatie Women in Tech: Leading the Digital Transformation, ktoré bude venované úlohe žien v oblasti technológií a formovaní digitálnej transformácie v Európe. Webinár sa uskutoční 24. apríla 2025 v online formáte, pri príležitostí Medzinárodného dňa dievčat v IT.
Na čo sa môžete tešiť?

Diskusie s úspešnými ženami pôsobiacimi v technických a digitálnych profesiách
Príklady dobrej praxe z krajín aliancie Ulysseus
Otvorené debaty o rovnosti príležitostí, diverzite a inováciách
Networking a výmena skúseností v medzinárodnom prostredí

Medzi rečníčkami z akademického aj súkromného sektora, ktoré sa podelia o svoje skúsenosti, vízie a konkrétne kroky smerujúce k inkluzívnejšej digitálnej budúcnosti, sa objaví aj Lenka Hlinková, spoluzakladateľka organizácie Ženský algoritmus, dlhoročná spolupracovníčka UVP TECHNICOM a významná osobnosť v oblasti podpory žien v IT. Ženský algoritmus úzko spolupracuje na aktivitách TUKE zameraných na podporu podnikavosti a využívania digitálnych technológií. Organizácia je zároveň asociovaným partnerov Európskej univerzity Ulysseus.
Podujatie je otvorené pre širokú verejnosť, najmä však pre študentky, výskumníčky, podnikateľky a všetkých, ktorých zaujíma prepájanie technológií, diverzity a líderských schopností.
Európska univerzita Ulysseus
Víziou Európskej univerzity Ulysseus je do roku 2030 vytvoriť excelentne uznávanú a medzinárodne atraktívnu európsku univerzitu otvorenú svetu, zameranú na jednotlivca a podporujúcu podnikavosť. Našou ambíciou je tak prispieť k formovaniu Európskeho priestoru vysokoškolského vzdelávania a výskumu, a tým aj k budúcnosti Európy.
Ulysseus, jedna z vyše 60 Európskych univerzít vybraných Európskou komisiou za univerzity budúcnosti, otvára možnosti pre študentov, učiteľov a výskumníkov z partnerských univerzít pre ich vzdelávanie, vzájomné mobility a nové špičkové výskumné projekty. Európska univerzita Ulysseus vznikla v roku 2020 a jej súčasnými členmi sú Univerzita v Seville (Španielsko, koordinátor aliancie), Univerzita v Janove (Taliansko), Univerzita Côte d’Azur (Nice, Francúzsko), Technická univerzita v Košiciach, univerzita MCI | The Entrepreneurial School® (Innsbruck, Rakúsko) a Univerzita aplikovaných vied Haaga-Helia (Helsinki, Fínsko), Univerzita v Münsteri (Nemecko) a Univerzita Čierna Hora (Podgorica, Čierna Hora).
Projekt Európskej univerzity Ulysseus je na Slovensku podporený zo zdrojov Európskej únie a Ministerstva školstva, výskumu, vývoja a mládeže SR.
Ďalšie informácie o Európskej univerzite Ulysseus: www.ulysseus.eu

Webinár o inovatívnom využívaní umelej inteligencie vo vzdelávaní
2025-04-25 11:00 | Online
Dátum: 25.4.2025Čas: 11:00 (CET)Kde: Zoom, meeting ID: 613 5080 7659Registrácia: https://forms.gle/VZ1nJa7k4nZ6hKKz8Organizátor: University of Ghana, v rámci Ulysseus satelitného projektu TeProD
Pozývame vás na interaktívny webinár zameraný na preskúmanie možností, ako môžeme efektívne využívať umelú inteligenciu a digitálne nástroje vo vzdelávacom procese. Cieľom tohto podujatia je poskytnúť pedagógom aj študentom nové poznatky, inšpirácie a praktické príklady z tejto dynamicky sa rozvíjajúcej oblasti.
Naši hostia – uznávaní výskumníci z oblasti umelej inteligencie – sa s nami podelia o svoje skúsenosti a pohľad na to, ako AI môže obohatiť vyučovanie, uľahčiť učenie a podporiť kreativitu.
Projekt TeProD
Projekt TeProD (TeProD (Improving Teachers and Students Professional Development with Twin Transition in Sub-Saharan Africa, číslo projektu 101177880) má za cieľ podporiť dvojitú transformáciu (twin transition) na univerzitách v subsaharskej Afrike. Dvojitá transformácia spája digitálne riešenia a stratégie udržateľnosti s cieľom zefektívniť boj proti klimatickým zmenám. Projekt tiež umožní spoluprácu a výmenu osvedčených postupov na medzinárodnej úrovni.
Ciele projektu:

Zlepšiť vedomosti a zručnosti učiteľov v pedagogických programoch v oblasti obehového hospodárstva, zeleného prechodu, pedagogiky a využívania umelej inteligencie a digitálnych nástrojov vo vzdelávaní.
Zlepšiť vedomosti a zručnosti učiteľov v iných vysokoškolských programoch v oblasti obehového hospodárstva, zeleného prechodu, digitalizácie, pedagogiky a využívania AI a digitálnych nástrojov vo vzdelávaní.
Zosúladiť študijné programy s potrebami priemyslu v oblasti dvojitej transformácie.
Vytvoriť komunity praxe v oblasti dvojitej transformácie a tým podporiť spoluprácu medzi vzdelávacími inštitúciami a priemyslom.

Projekt bude bežať tri roky a na jeho realizácii spolupracujú partneri z Európskej univerzity Ulysseus (Technickej univerzity v Košiciach) a africkí partneri (University of Ghana, Ghana; International University Management, Namíbia a University of Education Winneba, Ghana). Oficiálny kick-off projektu sa uskutočnil v marci 2025 v Helsinkách.
Koordinátorom projektu je Haaga-Helia University of Applied Sciences (Fínsko). Za TUKE na projekte participuje Ekonomická fakulta.

Online workshop: Open CyberRange PlatformCZ
2025-04-25 12:00 - 14:00 | Online
📅 Dátum konania: 25. apríl 2025, 12:00 – 14:00📍 Miesto: Online (registrácia je bezplatná)🔗 Zaregistrovať sa môžete tu
Ulysseus inovačný hub pre kyberbezpečnosť pri Univerzite Čierna Hora, v spolupráci s CyberRangeCZ Hub, pozýva na online workshop k predstaveniu platformy Open CyberRangeCZ. Platforma je navrhnutá ako otvorené prostredie pre trénovanie reakcií na kybernetické hrozby a je ideálnym nástrojom pre univerzity, výskumné tímy, verejné inštitúcie či IT profesionálov. Workshop sa uskutoční 25. apríla 2025 v online formáte so začiatkom o 12:00.
Na čo sa môžete tešiť?

Predstavenie open-source platformy Open CyberRangeCZ
Možnosti využitia pre výučbu, výskum a simulačné cvičenia
Praktické ukážky a reálne scenáre útokov a obrany

Podujatie je otvorené pre pedagógov, výskumníkov a študentov a priemyselných partnerov z oblasti kyberbezpečnosti a je organizované v rámci iniciatívy EU Cyber Security Skills Academy, ktorej členom je aj Ulysseus.

Európska univerzita Ulysseus
Víziou Európskej univerzity Ulysseus je do roku 2030 vytvoriť excelentne uznávanú a medzinárodne atraktívnu európsku univerzitu otvorenú svetu, zameranú na jednotlivca a podporujúcu podnikavosť. Našou ambíciou je tak prispieť k formovaniu Európskeho priestoru vysokoškolského vzdelávania a výskumu, a tým aj k budúcnosti Európy.
Ulysseus, jedna z vyše 60 Európskych univerzít vybraných Európskou komisiou za univerzity budúcnosti, otvára možnosti pre študentov, učiteľov a výskumníkov z partnerských univerzít pre ich vzdelávanie, vzájomné mobility a nové špičkové výskumné projekty. Európska univerzita Ulysseus vznikla v roku 2020 a jej súčasnými členmi sú Univerzita v Seville (Španielsko, koordinátor aliancie), Univerzita v Janove (Taliansko), Univerzita Côte d’Azur (Nice, Francúzsko), Technická univerzita v Košiciach, univerzita MCI | The Entrepreneurial School® (Innsbruck, Rakúsko) a Univerzita aplikovaných vied Haaga-Helia (Helsinki, Fínsko), Univerzita v Münsteri (Nemecko) a Univerzita Čierna Hora (Podgorica, Čierna Hora).
Projekt Európskej univerzity Ulysseus je na Slovensku podporený zo zdrojov Európskej únie a Ministerstva školstva, výskumu, vývoja a mládeže SR.
Ďalšie informácie o Európskej univerzite Ulysseus: www.ulysseus.eu

Webinár: Ženský inštitucionalizmus, inkluzívne Living Laby, kritické rasové teórie a ženy a fyzika
2025-04-30 14:30 - 17:00 | Online
Pozývame vás na online event v sérii venovanej zdieľaniu best-practice v témach rodovej rovnosti, diverzity, inklúzie a angažovanosti v komunitách (EDI&CE) v akademickom prostredí v rámci Európskej univerzity Ulysseus.
Aktuálny event sa bude konať v stredu 30. apríla v čase 14:30 – 17:00 a sústredí sa na témy ako feministický inštitucionalizmus ako nástroj štrukturálnych zmien v akademickom prostredí, stratégie na vytvorenie inkluzívnych živých laboratórií (Living Labs) a reflexie na kritické rasové teórie a praktiky pre akademických zamestnancov. Záver eventu bude venovaný diskusii o ženskom pohľade na fyziku a príspevku Univerzity La Sapienza v Ríme k tejto problematike.
Sériu organizuje Univerzita v Janove.
Účasť na evente je bezplatná, je nutná registrácia (do 30.4. 14:00).
Bližšie informácie (vrátane registračného formulára: https://ulysseus.eu/events/best-practices-on-equality-diversity-and-inclusion-and-community-engagement/

Európska univerzita Ulysseus
Víziou Európskej univerzity Ulysseus je do roku 2030 vytvoriť excelentne uznávanú a medzinárodne atraktívnu európsku univerzitu otvorenú svetu, zameranú na jednotlivca a podporujúcu podnikavosť. Našou ambíciou je tak prispieť k formovaniu Európskeho priestoru vysokoškolského vzdelávania a výskumu, a tým aj k budúcnosti Európy.
Ulysseus, jedna z vyše 60 Európskych univerzít vybraných Európskou komisiou za univerzity budúcnosti, otvára možnosti pre študentov, učiteľov a výskumníkov z partnerských univerzít pre ich vzdelávanie, vzájomné mobility a nové špičkové výskumné projekty. Európska univerzita Ulysseus vznikla v roku 2020 a jej súčasnými členmi sú Univerzita v Seville (Španielsko, koordinátor aliancie), Univerzita v Janove (Taliansko), Univerzita Côte d’Azur (Nice, Francúzsko), Technická univerzita v Košiciach, univerzita MCI | The Entrepreneurial School® (Innsbruck, Rakúsko) a Univerzita aplikovaných vied Haaga-Helia (Helsinki, Fínsko), Univerzita v Münsteri (Nemecko) a Univerzita Čierna Hora (Podgorica, Čierna Hora).
Projekt Európskej univerzity Ulysseus je na Slovensku podporený zo zdrojov Európskej únie a Ministerstva školstva, výskumu, vývoja a mládeže SR.
Ďalšie informácie o Európskej univerzite Ulysseus: www.ulysseus.eu
